recursal/SuperWikiNEXT-32B huggingface dataset:
**সাঁইবাড়ি হত্যাকাণ্ড** ছিলো বর্ধমানে ঘটে যাওয়া একটি অন্যতম রাজনৈতিক দৃষ্টান্তমূলক ঘটনা। বিরোধী-দল কে মদ, মাংস, মহিলা সাপ্লাই এর সমর্থনের দায়ে ১৯৭০ সালে সাঁইপরিবারের ৩ ভাই ও তাদের গৃহশিক্ষককে এলাকাবাসীদের হাতে নিজগৃহে গণপিটুনির শিকার হতে হয়,বলে অভিযোগ করা হয়।

প্রতিক্রিয়া
------------

সাঁইবাড়ি হত্যাকাণ্ড পশ্চিমবঙ্গের রাজনৈতিক ইতিহাসে অন্যতম একটি ক্ষত-স্বরূপ। আজও পশ্চিমবঙ্গের বামপন্থীদের কাছে এটি বিব্রতকর একটি ঘটনা। এই ঘটনার পর তৎকালীন প্রধানমন্ত্রী শ্রীমতি ইন্দিরা গান্ধী শোকাহতদের স্বান্তনা জানাতে বর্ধমানে ছুটে যান।

এই ঘটনার পর থেকে সাঁই-ভাইদের মা মৃগনয়না দেবী মানসিক ভারসাম্য হারিয়ে ফেলেন, যা থেকে মৃত্যুর আগেও তিনি সেড়ে উঠতে পারেন নি। সাঁই-ভাইদের মৃত্যুর এক দশক পর তাদের মা পরলোক গমন করেন। যেসব কমিউনিস্ট-ক্যাডার-রা এই হত্যাকাণ্ডের সাথে সরাসরি জড়িত ছিলো বলে অভিযোগ করা হয়, তাদের অনেকেই বামফ্রন্ট সরকারের আমলে মন্ত্রী হয়েছেন কিংবা পার্টির উঁচু পদে আসীন হয়েছিলেন। জড়িতদের কাউকেই আইনের আওতায় যায় নি।
 কমিউনিস্ট রাজনীতিবিদ বিনয়কৃষ্ণ কোনার, অনিল বসু, পশ্চিমবঙ্গের প্রাক্তন শিল্প ও বাণিজ্য মন্ত্রী নিরুপম সেন এবং অমল হালদার এই হত্যাকাণ্ডের সাথে সরাসরি জড়িত ছিলেন, বলে অভিযোগ করা হয়।  তৃণমূল সরকার ২০১১ সালে কমিশন গঠন করে এই ঘটনার কারণ খতিয়ে দেখতে চাইলে সিপিআই(এম)-এর প্রাক্তন মুখ্যমন্ত্রী বুদ্ধদেব ভট্টাচার্য তৃণমূল সরকারের এই প্রচেষ্টাকে রাজনৈতিক প্রতিশোধ হিসেবে অ্যাখ্যা দেন।

তথ্যসূত্র
---------

1. 1 2
2. ↑  Avantika (১৭ মার্চ ২০১৯)। "Almost 50 years ago, this day, a mother was fed rice smeared with her sons' blood – Sainbari Killings"। *in.news.yahoo.com*। Yahoo India। সংগ্রহের তারিখ ১৮ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The Statesman"। ২০০৭-১২-২৭ তারিখে মূল থেকে আর্কাইভ করা। সংগ্রহের তারিখ ২০০৮-০১-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Sainbari survivors despair of getting justice"। The Statesman, 5 May 2009। সংগ্রহের তারিখ ২০০৯-০৮-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  [*অকার্যকর সংযোগ*]
5. ↑
6. ↑  "Burdwan Sainbari Case - WikiEducator"। *wikieducator.org*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Dutta, Ananya (১৩ আগস্ট ২০১১)। "It's politics of vendetta: Buddhadeb" – www.thehindu.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আধিপত্যবাদী** পুরুষতন্ত্রের প্যাটার্ন
লিঙ্গ বিষয়ক বিদ্যায়, **আধিপত্যবাদী পুরুষত্ব** (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কীভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।

সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ *আধিপত্যবাদী* দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণিবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।

তথ্যসূত্র
---------

1. ↑  Connell, R.W. (২০০৫)। *Masculinities* (2nd সংস্করণ)। Berkeley, CA: University of California Press। আইএসবিএন 9780745634265।
**ভট্টিকাব্য** (সংস্কৃত: भट्टिकाव्यम्) বা ভট্টিকাব্যম্ হল সপ্তম শতকের ভারতবর্ষে কবি ভট্টি বা ভর্তৃহরি কর্তৃক সংস্কৃত ভাষায় বাইশটি সর্গে রচিত কাব্যগ্রন্থ। গ্রন্থটির কবিতা সমূহ ধ্রুপদী সংস্কৃতে মূলত ভারতীয় *মহাকাব্য* ধারারই অন্তর্ভুক্ত।  মহাকাব্যটির উৎস হল আদিকবি বাল্মীকি রচিত রামায়ণ মহাকাব্য। তাই এই কাব‍্যের অপর নাম 'রামকাব্য', 'রামচরিত' বা ‘রাবনবধম্’ ইত‍্যাদি।

বৈশিষ্ট্য
---------

এই ধ্রুপদী মহাকাব্যে বিভিন্ন সংখ্যার তুলনামূলকভাবে ছোট বাইশটি সর্গে মোট ১৬৫০ টি শ্লোকের সমন্বয়ে চারটি খণ্ড বা কাণ্ডে রচিত হয়েছে। রাম ও সীতার জীবন কাহিনী একদিকে যেমন কাব্যরসে বিধৃত হয়েছে, তেমনি সংস্কৃত ব্যাকরণের মূল নিয়মাবলী যা পঞ্চম শতকে সংস্কৃত ভাষাবিদ ও পণ্ডিত পাণিনি তার অষ্টাধ্যায়ী কাব্যগ্রন্থে সংস্কৃত ভাষায় যে সর্বপ্রথম এবং সর্বোত্তম ব্যাকরণিক বিষয় অবতারণা করেছেন, তারই অনুসরণে পরিমার্জিত সংস্করণ এই মহাকাব্য। সেদিক থেকে 'কাব্যের মাধ্যমে ব্যাকরণ শিক্ষা দেওয়াই ছিল ভট্টিকাব্য রচনার উদ্দেশ্য'।

ব্যাকরণের মানদণ্ডে কাব্যটিকে চার ভাগে ভাগ করা যায়-

* *প্রকীর্ণকাণ্ড* (প্রথম থেকে পঞ্চম সর্গ)
* *অধিকারকাণ্ড* (ষষ্ঠ থেকে নবম সর্গ)
* *প্রসন্ন কাণ্ড* (দশম থেকে ত্রয়োদশ সর্গ)
* *তিঙন্তকাণ্ড* ( চতুর্দশ থেকে দ্বাবিংশতি সর্গ)

রামায়ণের কাহিনী নির্ভর কাব্যটিতে রাবণবধে কাব্যটি শেষ হয়নি, রামচন্দ্রের রাজ্যাভিষেকও বর্ণিত হয়েছে। কাব্যটিতে কাব্যরসের পাশাপাশি ব্যাকরণ পরিবেশিত হয়েছে। তবে দীর্ঘ সমাসবদ্ধ পদের ব্যবহার নেই, বরং অলংকার মাধুর্যে অনুপম সৌন্দর্য প্রকাশ পেয়েছে।

লেখক
----

কাব্যগ্রন্থটির রচয়িতা ভট্টি ষষ্ঠ শতকের শেষের দিকে ও সপ্তম শতকের প্রথম দিকে ভারতবর্ষের সৌরাষ্ট্র অঞ্চলের প্রাচীন শহর ভালভীতে (অধুনা গুজরাটের ভাবনগর জেলার ভল্লভীপুরের) শ্রীধরসেনের রাজদরবারের পণ্ডিত ছিলেন।কথিত আছে তিনি রাজকুমারদের সংস্কৃত শিক্ষা দিতেন। তাদের পৃষ্ঠপোষকতায় কবি ভট্টি কাব‍্যগ্রন্থটি রচনা করেন। ভট্টি ভগবান শিবের উপাসক তথা শৈব্য ছিলেন।  কাব্যগ্রন্থটির শেষে একটি পদে ভট্টি নিজের সম্পর্কে যা উল্লেখ করেন তা নিম্নরূপ-

|  |  |
| --- | --- |
| (সংস্কৃত)
«यथा काव्यमिदं विहितं मया वलभ्यां श्रीधरसूनुनरेन्द्रपालितायाम्‌ ।
कीर्तिरतो भवतान्नृपस्य तस्य प्रेमकरः क्षितियो यतः प्रजानाम्‌ ।। (भट्टिकाव्यम् २२.३५)» | (বাংলা)
«আমি এই কাব্যটি ভালভীতে রচনা করেছি, যা শ্রীধরসেনের পুত্র নরেন্দ্র দ্বারা সুরক্ষিত। রাজার খ্যাতি বৃদ্ধি হোক, যেহেতু রাজা তার প্রজাদের মধ্যে আনন্দের পরিবেশ তৈরি করেন।" (ভট্টিকাব্য ২২.৩৫)» |

তথ্যসূত্র
---------

1. 1 2 3  "Bhattikavya-poem epic by Bhatti"। সংগ্রহের তারিখ ২০২৪-০৩-১২।
2. ↑  "ভট্টি-কাব্য [সংস্করণ-৪] বাংলা বই পিডিএফ"। সংগ্রহের তারিখ ২০২৪-০৩-১৩।
**ফ্রান্সিসকাস বার্নার্ডাস জ্যাকবুস কুইপার** (৭ জুলাই ১৯০৭ - ১৪ নভেম্বর ২০০৩) ছিলেন ভারতবিদ্যার একজন বিশিষ্ট পণ্ডিত, এবং "গত শতাব্দীর শেষ মহান ভারততত্ত্বিবিদদের মধ্যে একজন... তার অত্যন্ত উদ্ভাবনী কাজটি ইন্দো-ইরানীয়দের কার্যত সমস্ত ক্ষেত্রকে কভার করে। এবং ইন্দো-আর্য সাংস্কৃতিক ভাষাতত্ত্ব, ভাষাতত্ত্ব, পুরাণ এবং থিয়েটার, সেইসাথে ইন্দো-ইউরোপীয়, দ্রাবিড়, মুন্ডা এবং সর্বভারতীয় ভাষাতত্ত্ব"।

জীবনী
-----

কুইপার দ্য হেগে জন্মগ্রহণ করেন, লেইডেন বিশ্ববিদ্যালয়ে লাতিন, গ্রীক, সংস্কৃত এবং ইন্দো-ইউরোপীয় ভাষাতত্ত্ব অধ্যয়ন করেন এবং ১৯৩৪ সালে সংস্কৃত এবং অন্যান্য ইন্দো-ইউরোপীয় ভাষায় অনুনাসিকের উপর তার ডক্টরেট থিসিস সম্পন্ন করেন। ইন্দোনেশিয়ার বাটাভিয়া (জাকার্তা) এর লিসিয়ামে লাতিন ও গ্রিক ভাষার উচ্চ বিদ্যালয়ের শিক্ষক হিসাবে কয়েক বছর সময় দেওয়ার পরে, ১৯৩৯ সালে তিনি লিডেন বিশ্ববিদ্যালয়ে সংস্কৃতের অধ্যাপক নিযুক্ত হন।

কুইপার ১৯৩৭ থেকে ১৯৩৯ সালের মধ্যে রয়্যাল নেদারল্যান্ডস একাডেমি অফ আর্টস অ্যান্ড সায়েন্সের সদস্য ছিলেন, পরে তিনি পদত্যাগ করেন। ১৯৪৮ সালে তিনি আবার সদস্য হন  তিনি ছিলেন নাইট ইন দ্য অর্ডার অফ দ্য নেদারল্যান্ডস লায়ন। তিনি জেইস্টে মারা যান এবং লেইডেনের রিজনহফ কবরস্থানে তাকে সমাহিত করা হয়।

তথ্যসূত্র
---------

1. ↑  Obituary by Prof. Michael Witzel of Harvard University's Department of Sanskrit Studies in the Indo-Iranian Journal reprinted in the Electronic Journal of Vedic Studies (EJVS 11-1 2004)
2. ↑  "F.B.J. Kuiper (1907 - 2003)"। Royal Netherlands Academy of Arts and Sciences। সংগ্রহের তারিখ ২৪ জানুয়ারি ২০১৬।
মিয়ানমারের ভূসংস্থানিক চিত্র।
**কাচিন পর্বতশ্রেণী** দক্ষিণ-পূর্ব এশিয়াতে মিয়ানমারের উত্তরাংশে অবস্থিত একটি রুক্ষ উচ্চভূমি অঞ্চল। এটি মিয়ানমারের কাচিন অঙ্গরাজ্যে অবস্থিত। পাহাড়গুলির পশ্চিমে চিন্দউইন নদী এবং পূর্বে ইরাবতী নদীর উপনদী মালি ও এনমাই অবস্থিত। মোগাউং শহর পাহাড়গুলির দক্ষিণ সীমানা নির্দেশ করছে। পর্বতগুলির উত্তর-পশ্চিমের পার্বত্য অঞ্চলটি ভারতের অরুণাচল প্রদেশ অবস্থিত। পাহাড়গুলির উত্তর সীমায় অবস্থিত ৫,৮৮১ মিটার উঁচু হকাকাবো রাজি পর্বত দক্ষিণ-পূর্ব এশিয়ার সর্বোচ্চ বিন্দু। কাচিন রাজ্য ও কাচিন পাহাড়গুলি কাচিন জাতির লোকদের নামে নামকরণ করা হয়েছে, যারা এই অঞ্চলে বাস করে। অঞ্চলটি উত্তর-দক্ষিণে ২৪০ কিলোমিটার দীর্ঘ এবং পূর্ব-পশ্চিমে ১৪৫ কিলোমিটার প্রশস্ত।

মিয়ানমারের পশ্চিম সীমান্ত ধরে ধারাবাহিকভাবে যে পর্বতমালাগুলি চলে গেছে, কাচিন পর্বতশ্রেণীটি তাদেরই উত্তর-পূর্ব প্রান্তে অবস্থিত। কাচিন পর্বতমালার পশ্চিমে আছে কুমোন পর্বতমালা, যেখান থেকে চিন্দউইন নদী উৎপত্তি লাভ করেছে।

কাচিন পাহাড়গুলির অভ্যন্তরভাগ স্ফটিকাকার শিলায় তৈরি, যার উপরে রয়েছে বেশ খাড়াভাবে অবস্থিত বালুপাথর ও চুনাপাথরের স্তর। বালিপাথরের ঢালগুলিতে ক্ষুদ্র ক্ষুদ্র পার্বত্য জলধারা গভীর উপত্যকার সৃষ্টি করেছে। পাহাড়ের অন্য অনেক অংশ ক্ষয়ে গিয়ে সমতল-মাথাবিশিষ্ট মালভূমিতে পরিণত হয়েছে, যেগুলি গভীর গিরিখাত দ্বারা একে অপর থেকে পৃথক। কাচিন পর্বতশ্রেণীটি ঘন ক্রান্তীয় অতিবৃষ্টি অরণ্যে আবৃত এবং এ কারণে অঞ্চলটিতে অনুপ্রবেশ কষ্টসাধ্য। পুতাও, মিতকিনা ও মোগাউং এখানকার প্রধান লোকালয়।
**ওয়াল্টার অ্যালেন জেনকিন্স** (১ এপ্রিল ১৮৯১ – ২৬ সেপ্টেম্বর ১৯৫৮) ছিলেন একজন ইংরেজ শিক্ষাবিদ। তিনি ১৯৫৩-১৯৫৬ সাল পর্যন্ত ঢাকা বিশ্ববিদ্যালয়ের ৭ম উপাচার্য হিসাবে দায়িত্ব পালন করেছিলেন। তিনি ২৬ সেপ্টেম্বর ১৯৫৬ সালে মৃত্যুবরণ করেন।

শিক্ষা
------

জেনকিন্স লন্ডনের এমানুয়েল কলেজ থেকে স্নাতক ডিগ্রি অর্জন করেন। পরে তিনি ১৯২৫ সালে শেফিল্ড বিশ্ববিদ্যালয় থেকে ডি.এস.সি. ডিগ্রি এবং কেমব্রিজ বিশ্ববিদ্যালয় থেকে লেগাম ডক্তর ডিগ্রি অর্জন করেন।

কর্মজীবন
--------

জেনকিন্স ১৯১৬ সালে ভারতীয় শিক্ষা পরিষেবায় যোগ দেয়ার মধ্য দিয়ে তাঁর কর্মজীবন শুরু করেন। তারপরে তিনি ঢাকা কলেজে পদার্থবিজ্ঞানের অধ্যাপক হিসাবে দায়িত্ব পালন করেন। ১৯২২ সালে তিনি ঢাকা বিশ্ববিদ্যালয়ে পদার্থবিজ্ঞান বিভাগের অধ্যাপক ও বিভাগ প্রধান হিসাবে যোগদান করেন। ১৯২৬ সালে, তিনি বঙ্গ সরকারের বিশেষ অফিসার হিসাবে নিযুক্ত হন এবং ১৯৩৩ সাল পর্যন্ত তিনি চট্টগ্রামের বিদ্যালয়গুলির বিভাগীয় পরিদর্শক হিসাবে দায়িত্ব পালন করেন।

জেনকিন্স ১৯৪৫-৪৭ সাল পর্যন্ত বঙ্গ সরকারের সচিব হিসাবে দায়িত্ব পালন করেন।

জেনকিন্স ১৯৪৯-১৯৫৩ পর্যন্ত নর্থ স্ট্রাফোর্ডশায়ার বিশ্ববিদ্যালয় কলেজের (পরে যা কেলে বিশ্ববিদ্যালয় হয়) প্রথম রেজিস্ট্রার ছিলেন। তিনি ১৯৫৩ সালের নভেম্বর মাসে ঢাকা বিশ্ববিদ্যালয়ের উপাচার্য হিসাবে যোগদান করেন।

তথ্যসূত্র
---------

1. 1 2 3 4 5  মুয়ায্‌যম হুসায়ন খান (২০১২)। "জেঙ্কিন্স, ওয়াল্টার অ্যালেন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**রঙ্গলাল সেন** (২৪ সেপ্টেম্বর, ১৯৩৩ - ১০ ফেব্রুয়ারি, ২০১৪) ঢাকা বিশ্ববিদ্যালয়ের সমাজবিজ্ঞান বিভাগের শিক্ষক এবং জাতীয় অধ্যাপক ছিলেন। ছাত্রজীবন থেকেই প্রগতিশীল রাজনীতির সাথে যুক্ত ছিলেন। তিনি ছাত্র ইউনিয়নের সদস্য ছিলেন। বাংলাদেশের কমিউনিস্ট পার্টির নেতা ছিলেন। ১৯৯১ সালে পার্টির ৫ম কংগ্রেসে কন্ট্রোল কমিশনের সদস্য এবং রমনা থানা কমিটির সভাপতি নির্বাচিত হন। সমাজতান্ত্রিক ব্যবস্থার বিপর্যয়ের পর পার্টিতে যে বিপর্যয় আসে তা রোধ করা এবং পার্টির ঐক্য বজায় রাখার জন্য তিনি সেসময় নিরলস প্রচেষ্টা গ্রহণ করেন। ১৯৯৩ সালের জুন মাসে বিলোপবাদীরা পার্টি পরিত্যাগ করলে পার্টিতে বিভক্তি আসে। কমরেড সেন বিভক্তির পর নিজেকে কোন অংশে যুক্ত করেননি। তবে আদর্শের প্রতি তিনি ছিলেন অবিচল।

কর্মজীবন
--------

১৯৩৩ সালের ২৪ সেপ্টেম্বর মৌলভীবাজার সদর উপজেলার ত্রৈলোক্যবিজয় নামক গ্রামে জন্মগ্রহণ করেন। ১৯৬৪ সালে তিনি বাংলাদেশ প্রকৌশল বিশ্ববিদ্যালয়ে শিক্ষকতা শুরু করেন। পরের বছর ১৯৬৫ সালে ঢাকা বিশ্ববিদ্যালয়ে প্রভাষক পদে যোগ দেন। ১৯৭৭ সালে ইংল্যান্ডের সাসেক্স বিশ্ববিদ্যালয় থেকে পিএইচডি ডিগ্রি অর্জন করেন। অধ্যাপক সেন ঢাকা বিশ্ববিদ্যালয়ের জগন্নাথ হলের প্রভোস্ট, বিশ্ববিদ্যালয় সিনেট ও একাডেমিক পরিষদের সদস্য ছিলেন। ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক হিসেবে ১৯৯৩ সালে নিয়মিত অবসর গ্রহণ করেন। এরপর পাঁচ বছর তিনি চুক্তিভিত্তিক শিক্ষকতা করেছেন।

মৃত্যু
------

তিনি ২০১৪ সালের ১০ ফেব্রুয়ারি চট্টগ্রামের সার্জিস্কোপ হাসপাতালে মারা যান।

গ্রন্থতালিকা
------------

* *বাংলাদেশের সামাজিক স্তরবিন্যাস* (১৯৮৫)
* *Political Elites in Bangladesh* *(বাংলাদেশের রাজনৈতিক গণ্যমান্য)* (১৯৮৬)
* *সমাজ কাঠামো পুঁজিবাদ ও সমাজতন্ত্র* (১৯৯৭)
* *বাংলাদেশ ও ঢাকা বিশ্ববিদ্যালয়* (২০০৩)
* *প্রারম্ভিক সমাজবিজ্ঞান* (২০০৩)
* *সিভিল সোসাইটি, রাষ্ট্র ও অন্যান্য* (২০০৬)

### অনুবাদ

* *মানুষের সমাজ* (১৯৭২)
* *সমাজবিজ্ঞান* (১৯৭৩)

তথ্যসূত্র
---------

1. 1 2  "জাতীয় অধ্যাপক রঙ্গলাল সেন আর নেই"। ১২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৪।
2. 1 2  সমাজবিজ্ঞানী রঙ্গলাল সেন আর নেই সিপিবির শোক[*অকার্যকর সংযোগ*]
3. ↑  জাতীয় অধ্যাপক রঙ্গলাল সেনের মৃত্যু
4. ↑  (সৈয়দ মোহাম্মদ শাহেদ সম্পাদিত বাংলা একাডেমী লেখক অভিধান, বাংলা একাডেমী ঢাকা, সেপ্টেম্বর, ২০০৮; পৃষ্ঠা-৩৩৪।)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**আবদুল বারি চৌধুরী** (জন্ম:১৮৭০ - মৃত্যু:২৩ এপ্রিল, ১৯৪৪) ছিলেন চট্টগ্রামের ব্যবসায়ী ও ব্রিটিশ বিরোধী আন্দোলনের অন্যতম পুরোধা।

জন্ম ও শিক্ষাজীবন
-----------------

আবদুল বারী চৌধুরী ১৮৭০ সালে চট্টগ্রাম জেলার ফটিকছড়ি উপজেলার দৌলতপুর গ্রামে জন্ম গ্রহণ করেন। তাঁর পিতার নাম নুর আলী চৌধুরী আর মাতার নাম সকিনা বিবি। রেঙ্গুনের এক মিশনারী স্কুলে আবদুল বারী চৌধুরীর লেখাপড়ায় হাতেখড়ি। সেখান থেকেই তিনি এন্ট্রাস পাস করেন।

কর্মজীবন
--------

আবদুল বারী চৌধুরী ছিলেন চট্টগ্রামের প্রথম কাতারের শিল্পোদ্যোগী। তিনি দৌলতপুর এবিসি (আবদুল বারী চৌধুরী) উচ্চ বিদ্যালয়ের প্রতিষ্টাতা। তিনি রাউজান আর.আর.এ.সি. মডেল সরকারি হাই স্কুল অন্যতম প্রতিষ্টাতা ও ফটিকছড়ি করোনেশন সরকারি মডেল উচ্চ বিদ্যালয় এর দাতা প্রতিষ্ঠাতা ছিলেন। এ ছাড়াও ফটিকছড়ি মাদ্রাসা নাজিরহাট বড় মাদ্রাসার ও তিনি অন্যতম দাতা প্রতিষ্ঠাতা ছিলেন। ঔপনিবেশিক আমলের এই দু’টি প্রাচীন শিক্ষা প্রতিষ্টানের সাথে তাঁর নামের স্মৃতি বিজড়িত। আবদুল বারী চৌধুরীর তিন পুত্র দুই কন্যা সন্তান ছিল যথাক্রমে জহুরুল হক চৌধুরী রেজওয়ান নুর চৌধুরী ও মোজাহেরুল কুদ্দুস চৌধুরী। প্রথমা কন্যা শামসুন নাহার চৌধুরানীর সাথে ১৯৩৫ সালে কলিকাতা হাইকোর্টের এডভোকেট থাকাকালীন বিখ্যাত বাংলাদেশী শিল্প উদ্যেক্তা একে খান বিবাহ বন্ধনে আবদ্ধ হন। দ্বিতীয় ও সর্বকনিষ্টা কন্যা ছর্ফুনেছা চৌধুরানীর সাথে বিবাহবন্ধনে আবদ্ধহন ডঃ নজরুল ইসলাম।

ব্রিটিশ বিরোধী মানসিকতায় উজ্জীবিত হয়ে এবং স্বদেশপ্রেমে উদ্বুদ্ধ হয়ে তিনি চট্টগ্রামে প্রথম বেঙ্গল বার্মা স্টিম নেভিগেশন কোম্পানি প্রতিষ্ঠা করেন। সে সময়ে চৌধুরী সাহেবের জাহাজে চায়ের নিমন্ত্রণে এসেছিলেন ভারতের জাতীয়তাবাদী আন্দোলনের পুরোধা মোহনদাস করমচাঁদ গান্ধী। জেটিতে এসে জাহাজে ব্রিটিশ পতাকা দেখে তিনি থমকে দাঁড়িয়ে পড়েন। আব্দুল বারী চৌধুরী নিজে গিয়ে ব্রিটিশ পতাকা নামিয়ে দেন। পতাকা নামানোর পর মহাত্মা গান্ধী সিঁড়ি বেয়ে জাহাজের উপরে উঠেন এবং চৌধুরী সাহেবের সাথে আলাপরত অবস্থায় গান্দীজি সেই বিখ্যাত উক্তিটি করেন "চট্টগ্রাম সবার আগে"। আব্দুল বারী চৌধুরীর প্রতিষ্ঠিত দু’টো লঞ্চের নাম ছিলো তাঁর মেয়ের নামে ‘নুর নাহার এবং সামশুন নাহার’।

মৃত্যু
------

আবদুল বারী চৌধুরী ২৩ এপ্রিল ১৯৪৪ সালে ৭১ বছর বয়সে চট্টগ্রাম শহরস্থ বাস ভবনে মৃত্যুবরণ করেন। ফটিকছড়ির দৌলতপুরের গ্রামের বাড়ি চৌধুরী মহল এবিসি কবরস্হানে তাঁকে দাফন সমাধিস্থ করা হয়।

আরও দেখুন
---------

আবুল কাশেম খান

তথ্যসূত্র
---------

1. 1 2 3  দৈনিক আজাদী[*স্থায়ীভাবে অকার্যকর সংযোগ*]
2. ↑  "বাংলাপেডিয়া"। ১৮ মে ২০০৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।
3. ↑  "সোনার বাংলাদেশ ম্যাগাজিন"। ১৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।
4. ↑  "বাংলাপেডিয়া"। ২৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।
**রঞ্জিত দত্ত** (জন্ম ২৪ জানুয়ারী ১৯৫৭) আসাম রাজ্যের একজন ভারতীয় রাজনীতিবিদ। তিনি বর্তমানে বেহালি আসনের জন্য ২০১৬ সাল থেকে আসাম বিধানসভার সদস্য। তিনি ২০০১ থেকে ২০১১ সাল পর্যন্ত বেহালির বিধায়ক হিসেবে দায়িত্ব পালন করেছেন। তিনি ২০১৬ থেকে ২০২১ সাল পর্যন্ত সর্বানন্দ সোনোয়ালের নেতৃত্বাধীন সরকারের মন্ত্রী ছিলেন

প্রাথমিক জীবন এবং শিক্ষা
------------------------

দত্ত ১৯৫৭ সালের ২৪ জানুয়ারি বিশ্বনাথের হাতীবন্ধায় জন্মগ্রহণ করেন। তাঁর পিতা ছিলেন প্রয়াত কুলধর দত্ত এবং মাতা ছিলেন প্রয়াত লাবণ্য দত্ত। তিনি ১৯৭৪ সালে তেজপুরের দারাং কলেজ থেকে উচ্চ মাধ্যমিক সম্পন্ন করেন

রাজনৈতিক পেশা
-------------

দত্ত ২০০১ সালের আসাম বিধানসভা নির্বাচনে বেহালি আসনের বিজেপি প্রার্থী ছিলেন। তিনি ৩৩,৩৪৮ ভোট পেয়েছেন, নির্বাচনে মোট ভোটের ৫০.৬৫%। তিনি বর্তমান কংগ্রেস বিধায়ক বার্ণবাশ তাঁতিকে পরাজিত করেছেন, যিনি গত ১০ বছর ধরে দায়িত্ব পালন করছেন, ১৩,৫২৯ ভোটে। 

2006 আসাম বিধানসভা নির্বাচনে, দত্ত বেহালিতে পুনরায় নির্বাচন চেয়েছিলেন। নির্বাচনে তিনি ২৮৬৩৩ ভোট পেয়েছিলেন। তিনি তার নিকটতম প্রতিদ্বন্দ্বী, একজন কংগ্রেস প্রার্থীকে 8979 ভোটে পরাজিত করেন। 

2011 সালের আসাম বিধানসভা নির্বাচনে, দত্ত বেহালিতে পুনরায় নির্বাচন চেয়েছিলেন। তিনি 22662 ভোট পেয়েছেন, মোট ভোটের 28.02%। তিনি কংগ্রেস প্রার্থী এবং ভবিষ্যত লোকসভা সাংসদ পল্লব লোচন দাসের কাছে 18136 ভোটে পরাজিত হন।

2016 সালের আসাম বিধানসভা নির্বাচনে, দত্ত আবার বেহালি আসন চাওয়ার চেষ্টা করেছিলেন। তিনি আবারও নির্বাচনে বিজেপির প্রার্থী হয়েছেন। তিনি পেয়েছেন 52152 ভোট, মোট ভোটের 56.2%। তিনি তার নিকটতম প্রতিদ্বন্দ্বী, একজন কংগ্রেস প্রার্থীকে 23601 ভোটে পরাজিত করেন। 

দত্তকে তাঁত, সংখ্যালঘুদের কল্যাণ, বস্ত্র ও রেশম চাষের মন্ত্রী হিসাবে সোনোয়াল মন্ত্রিসভায় অন্তর্ভুক্ত করা হয়েছিল। তিনি 24 মে 2016-এ গুয়াহাটিতে ক্যাবিনেট মন্ত্রী হিসাবে শপথ নেন।   

2021 আসাম বিধানসভা নির্বাচনে, তিনি পুনরায় নির্বাচন চেয়েছিলেন। তিনি পেয়েছেন 53583 ভোট, মোট ভোটের 50.93%। তিনি তার নিকটতম প্রতিপক্ষকে 29839 ভোটে পরাজিত করেন। তাকে সরমা মন্ত্রিসভায় অন্তর্ভুক্ত করা হয়নি।

ব্যক্তিগত জীবন
--------------

১৯৯১ সালের ১ মে গীতা দত্তকে বিয়ে করেন দত্ত। তাদের এক ছেলে ও এক মেয়ে রয়েছে। সমাজসেবায় দত্তের বিশেষ আগ্রহ রয়েছে।

তথ্যসূত্র
---------

1. ↑  MEMBERS OF 14th ASSAM LEGISLATIVE ASSEMBLY
2. 1 2  "Assam Legislative Assembly - Member"। ২০২১-০৬-২৭। ২৭ জুন ২০২১ তারিখে মূল থেকে আর্কাইভ করা। সংগ্রহের তারিখ ২০২২-০৫-৩০।
3. ↑  "Ranjit Dutta from Behali: Early Life, Controversy & Political Career - Sentinelassam"। *www.sentinelassam.com* (ইংরেজি ভাষায়)। ২০২১-০৩-১৮। সংগ্রহের তারিখ ২০২২-০৫-৩০।
4. 1 2 3  "Behali Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২০২২-০৫-৩০।
5. ↑  "Sarbananda Sonowal takes oath as Assam's chief minister in presence of BJP bigwigs - Photos News, Firstpost"। *Firstpost* (ইংরেজি ভাষায়)। ২০১৬-০৫-২৪। সংগ্রহের তারিখ ২০২২-০৫-৩০।
6. ↑  "Sarbananda Sonowal takes oath as first BJP CM of Assam, PM Modi attends ceremony"। *India Today* (ইংরেজি ভাষায়)। মে ২৪, ২০১৬। সংগ্রহের তারিখ ২০২২-০৫-৩০।
7. ↑  "As it happened: Sarbananda Sonowal takes oath as Assam CM"। *Hindustan Times* (ইংরেজি ভাষায়)। ২০১৬-০৫-২৪। সংগ্রহের তারিখ ২০২২-০৫-৩০।
অন্য ব্যবহারের জন্য পরিবার দেখুন।
জীববৈজ্ঞানিক শ্রেণীবিন্যাসের প্রধান আটটি শ্রেণীবিন্যাস ক্রমের নিন্মতম থেকে উচ্চতম পর্যায় পর্যন্ত ক্রমবিভক্তি। অন্তর্বর্তী অপ্রধান ক্রমগুলো দেখানো হয়নি।
**গোত্র** বা **পরিবার** (লাতিন: *familia, ফামিলিয়া*) জীববৈজ্ঞানিক শ্রেণিবিন্যাসের একটি ধাপ। জীববিজ্ঞানে শ্রেণিবিন্যাস বলতে বোঝায়:

* একটি শ্রেণিবিন্যাসগত ধাপ। অন্যান্য গুরুত্বপূর্ণ ধাপগুলো হল জগৎ, পর্ব, শ্রেণী, বর্গ, গণ ও প্রজাতি। শ্রেণিবিন্যাসের ধারায় গোত্রের অবস্থান বর্গ ও গণের মাঝামাঝি। গোত্রের পরবর্তী কোন ধাপের প্রয়োজন হলে তাদের *উপগোত্র* বা *উপপরিবার* বলা হয়।
* একটি শ্রেণিবিন্যাসের একক বা ট্যাক্সন।

কীভাবে একটি গোত্র নির্ধারণ করা যাবে বা কোন কোন বৈশিষ্ট্যের ভিত্তিতে একটি গোত্র নির্ধারণ করা হয় তা সম্পূর্ণ নির্ভর করে শ্রেণিবিন্যাসবিদের উপর। গোত্র নির্ধারণের ব্যাপারে কোন ধরাবাঁধা নিয়ম নেই। অনেকসময় একাধিক শ্রেণিবিন্যাসবিদ একই গোত্রের ব্যাপারে ভিন্ন মত ব্যক্ত করলে মতভেদের সৃষ্টি। তবে বেশিরভাগ ক্ষেত্রেই শ্রেণিবিন্যাসবিদগণ একটি বৈশ্বিক নীতিমালা মেনে চলেন এবং কয়েকটি বাদে অধিকাংশ গোত্রের ব্যাপারে তারা একমত পোষন করেন।

তথ্যসূত্র
---------
**গজক** (হিন্দি: "गजक") হলো উত্তর-মধ্য ভারত থেকে উদ্ভূত এক ধরনের মিষ্টি বা মিষ্টান্ন। অনেকে একে গছকও বলেন। এটি তিলের বীজ (তিল) বা চীনাবাদাম এবং গুড় দিয়ে তৈরি একটি শুকনো মিষ্টি। গজক অনেক পুরানো আমলের মিষ্টি। মোঘল আমলের আগের থেকেই গজক তৈরির প্রচলন ছিল। আবার অনেকের মতে ভারতের মধ্যপ্রদেশের প্রাণকেন্দ্র মোরেনা নামক একটি ছোট্ট জেলায় এই মিষ্টি প্রথম তৈরি হয়। অনেকে বলেন, হিন্দু রাজবংশের রাজারা তাদের সৈন্যদের খাবারের জন্য তিল, গুড়, এবং ছানা দিতেন। যুদ্ধের সময় পুষ্টি ও শক্তির উৎস হিসেবে এই গজক ব্যবহারের চল ছিল। এটি উচ্চ পুষ্টির মিষ্টি বলে পরবর্তীকালে সাধারণ মানুষও একই উপকরণ ব্যবহার করে নিজেরাই গজক বানিয়ে নিতে শুরু করেন।

শীতের সময় উত্তর ভারতের বিশেষত রাজস্থান, উত্তরপ্রদেশ, দিল্লি, পাঞ্জাব, হরিয়ানা, এবং বিহারের বিস্তীর্ণ অঞ্চলে গজক তৈরি করা হয়। উত্তর ভারতের এটি একটি জনপ্রিয় শুকনো মিষ্টি। মাঘ মাসের শুরুতে উত্তর ভারতে ‘লোরি’ উৎসবে গজক খাওয়ার প্রচলন আছে। এ সময় নতুন ফসলের পুজো করা হয়। আগুন জ্বালিয়ে তাতে গুড়, চীনাবাদাম, রেওড়ি, গজক, পপকর্ন ইত্যাদি অর্পণ করা হয়ে থাকে। রাজস্থানি গজক স্বাদে অতুলনীয়। অন্য গজকের তুলনায় রাজস্থানে প্রস্তুত গজকগুলি পাতলা ও হালকা হয়।

প্রস্তুতি
---------

গজক তিল ও গুড় দিয়ে তৈরি করা হয়। গজক সাধারণত আয়তকার হয়। এটি তৈরি করার পদ্ধতিটি বেশ সময়সাপেক্ষ। সাধারণত ৫ থেকে ৮ কিলোগ্রাম গজক প্রস্তুত করতে প্রায় ১০ থেকে ১৫ ঘন্টা সময় লাগে। চিনির রসে তিল মিশিয়ে ভাল করে উত্তপ্ত করে ঘন করার পর একে পাতলা স্তরে জমানো হয়। যতক্ষণ না সমস্ত তিল ভেঙ্গে গিয়ে মণ্ডের মধ্যে তেল ছেড়ে দেয় ততক্ষণ পর্যন্ত মণ্ডটিকে পিটিয়ে পাতলা করা হয়। যা কয়েক মাস ধরে সংরক্ষণ করা যায়।

এক কেজি গজক তৈরি করার জন্য প্রায় ৭৫০ গ্রাম তিল এবং ২৫০ গ্রাম গুড় লাগে। নানা ধরনের গজক তৈরি করা হয়। অনেক সময় গজকে শুকনো ফল অর্থাৎ মেওয়া যোগ করা হয়।

প্রকারভেদ
---------

লখনউ-এর গুড় রেওয়ারি (এক ধরনের গজক), একটি ঐতিহ্যবাহী ভারতীয় শুকনো মিষ্টি যা গুড় এবং টুকরো-টুকরো তিলের বীজ দিয়ে তৈরি করা হয়।
উপাদান এবং আকৃতির উপর নির্ভর করে নানা ধরনের গজক হতে পারে। বিভিন্ন উপাদান দিয়ে তৈরি গজকগুলি হলোঃ

* গুড়-তিল গজক
* তিল-রেওয়ারি গজক
* খাস গজক
* তিল-মেওয়া গজক

আরও দেখুন
---------

* গুড়-বাদাম

তথ্যসূত্র
---------

1. ↑  Alter, Stephen (২০০৯)। *All the Way To Heaven* (ইংরেজি ভাষায়)। Penguin Books India। আইএসবিএন 978-0-14-028552-9।
2. ↑  Reshii, Marryam H. (২০১৭)। *The Flavour of Spice* (ইংরেজি ভাষায়)। Hachette India। আইএসবিএন 978-93-5009-909-4।
3. ↑  Singh, Rocky; Sharma, Mayur (২০১১)। *Highway on my Plate: The Indian guide to roadside eating* (ইংরেজি ভাষায়)। Random House India। আইএসবিএন 978-81-8400-219-5।
**মাই দিনহ জাতীয় স্টেডিয়াম** এটি ভিয়েতনামের হ্যানয়ে অবস্থিত একটি বহুমুখী স্টেডিয়াম। ৪০,০০০ দর্শকের ধারণক্ষমতা সহ, স্টেডিয়ামটি ভিয়েতনাম জাতীয় ক্রীড়া কমপ্লেক্সের অংশ এবং একটি ফুটবল মাঠ এবং অ্যাথলেটিক্স ট্র্যাক রয়েছে। ৫৩ মিলিয়ন মার্কিন ডলার ব্যয়ে নির্মিত এবং এই স্টেডিয়ামটি ২০০৩ সালের সেপ্টেম্বরে খোলা হয়েছিল। ২০০৩ সালের দক্ষিণ-পূর্ব এশিয়ান গেমসের উদ্বোধনী ও সমাপনী অনুষ্ঠানের আয়োজন করে।

তু লিয়েম জেলায় অবস্থিত এই স্টেডিয়ামটি ভিয়েতনাম জাতীয় ফুটবল দলের হোম স্টেডিয়াম এবং ভিয়েতনামের প্রীতি ম্যাচগুলি আয়োজন করে। স্টেডিয়ামের মূল স্ট্যান্ডের পাশাপাশি পশ্চিম এবং পূর্ব দিকগুলি আচ্ছাদিত স্ট্যান্ড, তাই স্টেডিয়ামের ধারণক্ষমতার অর্ধেক আসন আচ্ছাদিত।
এটি ফুটবল ক্লাব থ কং (বর্তমানে ভিয়েটেল এফসি) এর হোম ভেন্যুও ছিল।

মধ্য হ্যানয় থেকে ১০ কিলোমিটার উত্তর-পশ্চিমে অবস্থিত। ৪০,১৯২ আসন বিশিষ্ট স্টেডিয়ামটি ক্ষমতার দিক থেকে দেশের দ্বিতীয় বৃহত্তম এবং ৫৩ মিলিয়ন মার্কিন ডলার ব্যয়ে নির্মিত হয়েছিল। খিলানযুক্ত ছাদগুলি ময়দানের পূর্ব এবং পশ্চিম দিকে গ্র্যান্ডস্ট্যান্ডগুলিকে আবৃত করে, যা অর্ধেক আসনের জন্য আশ্রয় প্রদান করে। এলাকাটি স্টেডিয়ামের পাশে অবস্থিত দুটি ফুটবল প্রশিক্ষণ মাঠ সহ দলগুলির জন্য প্রশিক্ষণের সুবিধা প্রদান করে।

২০২১ সাল থেকে, ২০২২ ফিফা বিশ্বকাপের এএফসি বাছাইপর্বের তৃতীয় পর্বে ভিয়েতনাম-অস্ট্রেলিয়া ম্যাচের আয়োজন থেকে শুরু করে স্টেডিয়ামটি মূলত পিচের গুণমান নিয়ে অভিযোগ এনেছিল। বরুসিয়া ডর্টমুন্ডকে একটি আন্তর্জাতিক প্রীতি ম্যাচে আয়োজন করার পর এটি আরও যাচাই-বাছাই করে, যার মধ্যে খেলার মাঝখানে গোলপোস্ট ভেঙ্গে যায় এবং ২০২২ এএফএফ চ্যাম্পিয়নশিপে দক্ষিণ-পূর্ব এশিয়ার দলগুলি।
২০০৭ এএফসি এশিয়ান কাপে এই স্টেডিয়ামে মোট সাতটি ম্যাচ আয়োজন করে, যার মধ্যে পাঁচটি গ্রুপ পর্বের ম্যাচ, একটি কোয়ার্টার-ফাইনাল ম্যাচ এবং একটি সেমি-ফাইনাল ম্যাচ অনুষ্ঠিত হয়।

তথ্যসূত্র
---------


উইকিমিডিয়া কমন্সে **মাই দিনহ জাতীয় স্টেডিয়াম** সংক্রান্ত মিডিয়া রয়েছে।
এই নিবন্ধটি রংপুরের শিক্ষাপ্রতিষ্ঠান সম্পর্কে। নীলফামারী জেলার শিক্ষাপ্রতিষ্ঠানের জন্য কালেক্টরেট পাবলিক স্কুল এন্ড কলেজ, নীলফামারী দেখুন।

**কালেক্টরেট সরকারি স্কুল এন্ড কলেজ, রংপুর** মাধ্যমিক ও উচ্চ মাধ্যমিক শিক্ষা বোর্ড, রাজশাহী বোর্ড এর অধীনে পরিচালিত একটি সরকারি শিক্ষাপ্রতিষ্ঠান। এটি রংপুর জেলা প্রশাসন নিয়ন্ত্রিত এবং রংপুর নগরের সেনপাড়া এলাকায় অবস্থিত।

ইতিহাস
------

শিক্ষার্থিদের সার্বিক বিকাশের মাধ্যমে মানবিক, সামাজিক ও নৈতিক গুণসম্পন্ন জ্ঞানী, দক্ষ, যুক্তিবাদী, বিজ্ঞানমনস্ক, স্বাধীনতার চেতনায় বিশ্বাসী, সৃজনশীল ও দেশপ্রেমিক জনসম্পদ গড়ে তোলাই প্রতিষ্ঠানটির লক্ষ্য। এ লক্ষ্যকে সামনে রেখে প্রাক্তন জেলা প্রসাশক জনাব মোয়াজ্জেম হোসেন এর আন্তরিক প্রচেষ্টায় ১৯৯৮ সালে এ শিক্ষাপ্রতিষ্ঠানটি স্থাপিত হয়। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে। প্রতিষ্ঠানটি ৭৭ শতক জমির উপর প্রতিষ্ঠিত। ১৯৯৮ সালের ডিসেম্বরে চালু হয়ে ২০০২ সালে একাদশ শ্রেনিতে ছাত্র-ছাত্রী ভর্তি শুরু হয়। এবং ২০০৬ সালে প্রতিষ্ঠানটি এমপিও ভুক্ত হয়। এ কলেজটি রংপুরে প্রতিষ্ঠিত হলে তা বাংলাদেশে ব্যাপক সারা ফেলে। এবং এ নামে বাংলাদেশের প্রত্যেক জেলায় জেলা প্রশাসকগণ অনুরূপ কালেক্টরেট স্কুল এন্ড কলেজ প্রতিষ্ঠা করে। বলতে গেলে বাংলাদেশের সব জেলায় কালেক্টরেট স্কুল এন্ড কলেজ আছে।

শিক্ষা কার্যক্রম
----------------

এ বিদ্যালয়টিতে প্লে থেকে দ্বাদশ শ্রেনি পর্যন্ত সহশিক্ষা কার্যক্রম চালু আছে। প্রত্যেক শ্রেনিতে মেঘনা, পদ্মা ও তিস্তা নামে তিনটি করে শাখা আছে। প্রতি বছর ভর্তি পরীক্ষার মাধ্যমে ভর্তি করা হয়।

ক্যাম্পাস
---------

বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরী অফিস সেকশন, অধ্যক্ষের কার্যালয় এবং স্কুল অংশের ল্যাবরেটরি রয়েছে। 

প্রশাসনিক ভবন ও একাডেমিক ভবনের উত্তর পাশের একাংশ

সুবিধা
------

বিদ্যালয়টিতে শিক্ষার্থীদের যুগপোযোগী শিক্ষা প্রদানের পাশাপাশি, শারীরিক, মানসিক এবং চারিত্রিক উৎকর্ষ সাধনের জন্য পর্যাপ্ত সুবিধা রয়েছে। বিদ্যালয়টিতে একটি সমৃদ্ধ গ্রন্থাগারের পাশাপাশি কম্পিউটার ল্যাব, এবং বিজ্ঞান বিভাগের প্রত্যেক শিক্ষার্থীর জন্য পর্যাপ্ত অন্যান্য ল্যাবরেটরি সুবিধা রয়েছে। বিদ্যালয় ক্যাম্পাসজুড়ে রয়েছে শহীদ মিনার, অভিভাবক শেডস ইত্যাদি। বিদ্যালয়টি অনাবাসিক।

তথ্যসূত্র
---------

1. ↑  "Collectorate School & College | Rangpur"। *www.cscr.edu.bd*। ২০২১-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৬-২৯।
2. ↑  "Collectorate School & College | Rangpur"। *www.cscr.edu.bd*। ২০২১-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৬-২৯।
3. ↑  "কালেক্টরেট স্কুল এন্ড কলেজ, রংপুর - Collectorate School and College, Rangpur"। *The Rangpur* (ইংরেজি ভাষায়)। ২০১৯-০৭-১৪। ২০২১-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৬-২৯।
4. ↑  "Collectorate School & College,"। *automation.cscr.edu.bd*। ২০২১-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৬-২৯।

বহিঃসংযোগ
---------


উইকিমিডিয়া কমন্সে **কালেক্টরেট স্কুল এন্ড কলেজ, রংপুর** সংক্রান্ত মিডিয়া রয়েছে।

* দাপ্তরিক ওয়েবসাইট উইকিউপাত্তে এটি সম্পাদনা করুন
**ত্রিপুরা উপজাতি অঞ্চল স্বায়ত্তশাসিত জেলা পরিষদের (টিটিএএডিসি) নির্বাচন ৩ মে ২০১০-এ অনুষ্ঠিত হয়েছিল** । ওই দিন স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৭টির জন্য নির্বাচন অনুষ্ঠিত হয়। ভারতীয় জনতা পার্টির প্রার্থী রঞ্জিত জামাতিয়ার মৃত্যুর পর একটি আসনে (মহারানি-চেল্লাগং) নির্বাচন পাল্টাপাল্টি হয়েছিল। স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৫টি তফসিলি উপজাতিদের জন্য সংরক্ষিত।

নির্বাচনকে সামনে রেখে নিরাপত্তা ব্যবস্থা ছিল কঠোর। ত্রিপুরার স্বরাষ্ট্র বিভাগ ৯১টি ভোটকেন্দ্রকে "অতি সংবেদনশীল" এবং ৩৪৭টি "সংবেদনশীল" হিসেবে চিহ্নিত করেছে। ত্রিপুরার কর্তৃপক্ষ নির্বাচনী প্রক্রিয়া নিশ্চিত করতে ভারত সরকারকে অতিরিক্ত ত্রিশটি আধা-সামরিক বাহিনী সরবরাহ করতে বলেছিল।

যোগ্য ভোটার ছিল ৬,৩৬,১৬৯ জন। নির্বাচনে ভোটদানের হার দাঁড়িয়েছে ৮৩.৬৯%। ৭-৮ মে ২০১০ তারিখে ভোট গণনা করা হয়েছিল। নির্বাচনের ফলাফল বামফ্রন্টের জন্য ভূমিধস বিজয় ছিল। বামফ্রন্ট, ৬৩.৮১% ভোট পেয়ে, নির্বাচনের জন্য যে ২৭টি আসন ছিল তার সবকটি জিতেছে। ২৫টি আসন ভারতের কমিউনিস্ট পার্টি (মার্ক্সবাদী), একটি আসন ভারতের কমিউনিস্ট পার্টি এবং একটি আসন অল ইন্ডিয়া ফরওয়ার্ড ব্লকের কাছে যায়।

ভারতীয় জাতীয় কংগ্রেস নির্বাচনে দ্বিতীয় বৃহত্তম দল হিসেবে আবির্ভূত হয়। দলটি ১৮টি আসনে দ্বিতীয় স্থানে রয়েছে। এর প্রার্থীদের মধ্যে ছিলেন দেবব্রত কলোই, প্রাক্তন টিটিএএডিসি প্রধান নির্বাহী সদস্য। লড়াইয়ের অন্যান্য দলগুলি ছিল ত্রিপুরার আদিবাসী জাতীয়তাবাদী দল, ত্রিপুরার আদিবাসীদের ফ্রন্ট (একটি INPT স্প্লিন্টার-গ্রুপ, যা একটি পৃথক টিটিএএডিসি রাজ্যের জন্য প্রচার করেছিল), ত্রিপুরার জাতীয় সমাজতান্ত্রিক দল, ত্রিপুরার জাতীয় সম্মেলন, অল ইন্ডিয়া তৃণমূল। কংগ্রেস ও বিজেপি। এনসিটি এবং তৃণমূল কংগ্রেস জোটবদ্ধ হয়ে প্রতিদ্বন্দ্বিতা করেছিল। স্বতন্ত্র প্রার্থী ছিলেন ৪৪ জন। মোট ১২২ জন প্রার্থী তাদের মনোনয়ন দাখিল করেছিলেন। বামফ্রন্ট, কংগ্রেস এবং আইএনপিটি প্রতিটি ২৮টি আসনে প্রতিদ্বন্দ্বিতা করেছিল।

উত্স:  '(ST)' নির্দেশ করে যে আসনটি তফসিলি উপজাতিদের জন্য সংরক্ষিত। মোটা লেখায় বিজয়ী প্রার্থীদের নাম। বামফ্রন্ট প্রার্থীরা সিপিআই(এম) থেকে এসেছেন যদি না অন্যথায় বলা হয়। শুধুমাত্র বামফ্রন্ট, কংগ্রেস এবং INPT প্রার্থীদের ফলাফল উপরে তালিকাভুক্ত করা হয়েছে। রামচন্দ্র ঘাট আসনে, ত্রিপুরার জাতীয় পরিষদের সরঞ্জিত দেববর্মা ২,১৫৮ ভোট পেয়ে দ্বিতীয় স্থানে রয়েছেন।

আরো দেখুন
---------

* ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১৫
* ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০৫
* ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০০

তথ্যসূত্র
---------

1. 1 2 3 4  *TRIPURA LF CLEAN SWEEPS ADC POLLS  ওয়েব্যাক মেশিনে আর্কাইভকৃত ১৫ জুন ২০১১ তারিখে*
2. ↑  *BJP candidate dies of dog bite*
3. 1 2 3  *Left Fronte List  ওয়েব্যাক মেশিনে আর্কাইভকৃত ২০১১-০৭-২১ তারিখে*
4. 1 2 3  PTI (১৪ এপ্রিল ২০১০)। "122 nominations filed for TTAADC elections"। *The Hindu*। সংগ্রহের তারিখ ৩১ ডিসেম্বর ২০১৮।
5. ↑  "No alliance of Trinamool, Congress in Tripura polls : Nagaland Post News"। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৯ জুন ২০১০।
6. 1 2  *Congress List  ওয়েব্যাক মেশিনে আর্কাইভকৃত ২০১১-০৭-২১ তারিখে*
7. 1 2  *INPT List  ওয়েব্যাক মেশিনে আর্কাইভকৃত ২০১১-০৭-২১ তারিখে*
8. ↑  *TTAADC Election -2010, Result at a Glance  আর্কাইভইজে আর্কাইভকৃত ২০১২-০৯-১৪ তারিখে*
9. ↑
**কাজী আকরম হোসেন** (১৮৯৬-১৯৬৩) ছিলেন একজন শিক্ষাবিদ, সাহিত্যিক, রাজনীতিবিদ। তার লেখায় দেশাত্মবোধ ও গ্রামের প্রকৃতির প্রতি অনুরাগ ফুটে উঠেছে। তিনি কলকাতা ইসলামিয়া কলেজ, রাজশাহী কলেজ, পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন।

জন্ম
----

১৮৯৬ সালে খুলনা জেলার পয়গ্রামে তার জন্ম।

শিক্ষাজীবন
----------

পয়গ্রাম হাই স্কুল থেকে ১৯১৫ সালে প্রথম বিভাগে প্রথম হয়ে এন্ট্রান্স পাস করেন। এরপরে তিনি কলকাতা মাদ্রাসায় ফারসি বিষয়ে অধ্যয়ন করেন। ১৯১৯ সালে কলকাতার প্রেসিডেন্সি কলেজ থেকে প্রথম বিভাগে বিএ পাস করে তিনি ইংরেজিতে এমএ শ্রেণীতে ভর্তি হন।

কর্মজীবন
--------

খিলাফত ও অসহযোগ আন্দোলন শুরু হলে তাতে তিনি সক্রিয়ভাবে যোগ দিয়ে তিনি লেখাপড়া ছাড়েন এবং কংগ্রেসের আহ্বানে ন্যাশনাল স্কুলে শিক্ষকতার পেশা গ্রহণ করেন। পাশাপাশি তিনি দৈনিক সেবক-এর সহসম্পাদকের দায়িত্বও পালন করেন। পরে অধ্যাপনা পেশায় যোগ দিয়ে সিরাজগঞ্জ ইসলামিয়া কলেজ, করটিয়া সাদত কলেজ (১৯২৩-৩০), কলকাতা ইসলামিয়া কলেজ (১৯৩০-১৯৪০), রাজশাহী কলেজ (১৯৪১-৫৩), পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৯৫৯ সালে তিনি খুলনা মহিলা কলেজের অধ্যক্ষ হন এবং ১৯৬১ সালে আধ্যাপনার কর্ম থেকে অবসর গ্রহণ করেন।

সাহিত্যকর্ম
-----------

তার প্রথম রচনা *ইসলামের ইতিহাস* (১৯২৪)। এছাড়াও কাব্যগ্রন্থ

* *নওরোজ* (১৯৩৮)
* *পল্লীবাণী* (১৯৪৩),
* *পথের বাঁশী* (১৯৪৫)
* *আমরা বাঙ্গালি* (১৯৪৫)।

তার উল্লেখযোগ্য অনুবাদগ্রন্থ:

* *যুগবাণী* (১৯৪৩),
* *মসনবী রুমী* (১৯৪৮),
* *করীমা-ই-সাদী* (১৯৪৮) এবং
* *দীউয়ান-ই-হাফিজ* (১৯৬১)।

মৃত্যু
------

১৯৬৩ সালের ১৮ ফেব্রুয়ারি তার মৃত্যু হয়।

তথ্যসূত্র
---------

1. 1 2  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ১১০।
2. ↑  বাংলাপিডিয়া
**আফ্রিকান ক্রেক** (ক্রেক্স এগরেজিয়া) হচ্ছে **রেইল** পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে।

শ্রেণিবিন্যাস
-------------

আফ্রিকান ক্রেকের শ্রেণিবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন।

বর্ণনা
------

আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর।

বাসস্থান
--------

সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না।

তথ্যসূত্র
---------

1. ↑  "BirdLife International Species factsheet:  *Crecopsis egregia* "। BirdLife International। ১৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৫ মে ২০১১।

বহিঃসংযোগ
---------


উইকিমিডিয়া কমন্সে **আফ্রিকান ক্রেক** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Crex egregia***

* Videos, photos and sound recordings at the Internet Bird Collection
* African Crake. *The Atlas of Southern African Birds*.
* BirdLife International 2012. *Crex egregia*. The IUCN Red List of Threatened Species. Version 2014.3. Downloaded on 9 April 2015.

| * দে
* স
*ক্রেক্স* |
| --- |
| *ক্রেক্স* | 
* কর্ন ক্রেক
* আফ্রিকান ক্রেক

 |
| 
* **উইকিপিডিয়া বই Portal:প্রাণীবিজ্ঞান**
* **প্রবেশদ্বার Portal:পাখি**

 |
মহিলাদের জাতীয় দলের জন্য সিঙ্গাপুর মহিলা জাতীয় ফিল্ড হকি দল দেখুন।

**সিঙ্গাপুর জাতীয় ফিল্ড হকি দল** আন্তর্জাতিক হকি প্রতিযোগিতায় সিঙ্গাপুরের প্রতিনিধিত্বকারী দল। এটি সিঙ্গাপুর হকি ফেডারেশন কর্তৃক নিয়ন্ত্রিত ও পরিচালিত হয়।

ইতিহাস
------

অস্ট্রেলিয়ার মেলবোর্নে ১৯৫৬ গ্রীষ্মকালীন অলিম্পিক-এর ফিল্ড হকিতে, এই একবারই সিঙ্গাপুর শুধুমাত্র অলিম্পিকে প্রতিদ্বন্দ্বিতা করেছে। ভারত, আফগানিস্তান এবং মার্কিন যুক্তরাষ্ট্রের সাথে একটি গ্রুপে থাকা সিঙ্গাপুর তাদের চূড়ান্ত খেলায় স্বর্ণপদক জয়ী ভারতের কাছে ৬-০ হারার আগে যুক্তরাষ্ট্রের বিরুদ্ধে ৬-১, আফগানিস্তানের বিরুদ্ধে ৫-০ ফলাফলে জিতেছিল। তারা তাদের প্রথম গ্রুপে রানার্স আপ ছিল, কিন্তু শ্রেণিবিভাগের রাউন্ডে কোন খেলাই জিততে পারেনি, বেলজিয়াম, অস্ট্রেলিয়া এবং নিউজিল্যান্ডের কাছে বড় ব্যবধানে হেরে বারোটি দলের মধ্যে অষ্টম স্থান অধিকার করে।

সিঙ্গাপুর এশিয়ান গেমস (সামান্য সাফল্যের সাথে) এবং দক্ষিণ-পূর্ব এশিয়ান গেমসে (বেশ কয়েকটি রৌপ্য পদক, সাধারণত শুধুমাত্র মালয়েশিয়ার কাছে পরাজিত) প্রতিযোগিতা করেছে।

রেকর্ড
------

### গ্রীষ্মকালীন অলিম্পিক

* ১৯৫৬ – ৮ম

### এশিয়ান গেমস

* ১৯৬২ – ৫ম
* ১৯৭০ – ৫ম
* ১৯৯৮ – ৭ম
* ২০১০ – ১০ম
* ২০১৪ – ৯ম
* ২০২২ – *উত্তীর্ণ*

### এশিয়া কাপ

* ১৯৮২ – ৬ষ্ঠ
* ১৯৮৫ – ৯ম
* ২০০৭ – ১০ম

### এএইচএফ কাপ

* ১৯৯৭ – ৪র্থ
* ২০০২ – ৪র্থ
* ২০০৮ – ৩
* ২০১২ – ৬ষ্ঠ
* ২০১৬ – ৪র্থ
* ২০২২ – ৯ম

### হকি বিশ্ব লিগ

* ২০১২–১৩ – *রাউন্ড ১*
* ২০১৪–১৫ – ৩২তম
* ২০১৬–১৭ – *রাউন্ড ১*

### এফআইএইচ হকি সিরিজ

* ২০১৮–১৯ – *২য় রাউন্ড*

তথ্যসূত্র
---------

1. ↑  "এফআইএইচ পুরুষ ও মহিলা বিশ্ব র‍্যাঙ্কিং"। *এফআইএইচ*। ২ জুন ২০২২। সংগ্রহের তারিখ ২ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* SingaporeHockey.org
* Singapore National Mens Team
**ডক্টর রাধাগোবিন্দ বসাক** (৮ জানুয়ারি ১৮৮৫ - ১০ ডিসেম্বর ১৯৮২) ছিলেন প্রখ্যাত বাঙালি ইতিহাসবিদ ও ভাষা-বিজ্ঞানী। ঢাকা বিশ্ববিদ্যালয় প্রতিষ্ঠাকালীন যেসকল ব্যক্তি এখানে যোগদান করেন তিনি ছিলেন তাদের অন্যতম; তিনি এবং ডক্টর মুহম্মদ শহীদুল্লাহ প্রতিষ্ঠাকালীন সময়ে ঢাকা বিশ্ববিদ্যালয়ে বাংলা বিভাগের লেকচারার হিসেবে যোগ দান করেন।

প্রারম্ভিক জীবন
---------------

রাধাগোবিন্দ বসাকের জন্ম ১৮৮৫ খ্রিস্টাব্দের ৮ই জানুয়ারি বৃটিশ ভারতের অধুনা বাংলাদেশের ঢাকাতে। ১৯০১ খ্রিস্টাব্দে তিনি বৃত্তি-সহ এন্ট্রান্স পাশ করেন। সংস্কৃতভাষা ও সাহিত্যে পড়াশোনা করে পাণ্ডিত্য অর্জন করেন। এম.এ পাশের পর কিছুদিন স্কুলে শিক্ষকতা করেন। তিনি ভাষাবিদ হরিনাথ দের অধীনে কয়েক বছর প্রাচীন ভারতীয় লেখমালা ও লিপিতত্ত্ব নিয়ে গবেষণা করেন।

কর্মজীবন
--------

১৯১১ খ্রিস্টাব্দে রাধাগোবিন্দ রাজশাহী কলেজে এবং ১৯২১ খ্রিস্টাব্দে ঢাকা বিশ্ববিদ্যালয়ে সংস্কৃত, পালি ও প্রাকৃত ভাষার অধ্যাপক ছিলেন। ১৮৩৩ খ্রিস্টাব্দে কলকাতার প্রেসিডেন্সি কলেজে যোগ দিয়ে ১৯৪০ খ্রিস্টাব্দে অবসর গ্রহণ করে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি, পালি এবং সংস্কৃত বিভাগগুলিতেও পড়াতেন। 

তিনি 'বরেন্দ্র অনুসন্ধান সমিতি'-এর সদস্য হিসাবে দিনাজপুরে আবিষ্কৃত গুপ্ত-সম্রাটদের পাঁচটি তাম্রশাসনের পাঠোদ্ধার ও সম্পাদনা করেন।

রচনা
----

সংস্কৃত ও প্রাকৃত সাহিত্য এবং প্রাচীন ভারতীয় ইতিহাস নিয়ে তার মৌল রচনা ও গ্রন্থের সংখ্যা অনেক। তার প্রথম গ্রন্থ- 'হিস্ট্রি অফ নর্থ ইস্টার্ন ইন্ডিয়া' ১৯৩৩ খ্রিস্টাব্দে প্রকাশিত হয়। তিনি ‘কৌটিলীয় অর্থশাস্ত্র' গ্রন্থ বাংলা ভাষায় যথাযথ অনুবাদ করেন। তার অন্যান্য প্রকাশিত গ্রন্থগুলি হল-

অনুবাদ-
* *রামচরিত* (সন্ধ্যাকর নন্দী রচিত)
* *গাথা সপ্তশতী*
* *বাবনহো*
* *মহাবস্তু অবদান*(বৌদ্ধগ্রন্থ সংস্কৃত হতে)

পুরস্কার ও সম্মননা
------------------

রাধাগোবিন্দ বসাক দামোদরপুর লেখমালা সংক্রান্ত প্রবন্ধের জন্য কলকাতা বিশ্ববিদ্যালয়এর গ্রিফিথ পুরস্কার লাভ করেন। তাকে কলকাতার সংস্কৃত কলেজ ‘বিদ্যাবাচষ্পতি’ উপাধি প্রদান করে। ১৯৬৬ সালে ভারতের রাষ্ট্রপতি ডঃ সর্বপল্লী রাধাকৃষ্ণন ডঃ রাধাগোবিন্দ বসাককে সংস্কৃতে পারদর্শিতার জন্য প্রশংসাপত্র প্রদান করেন । এছাড়াও তিনি বর্ধমান বিশ্ববিদ্যালয় থেকে সম্মানসূচক ডি.লিট. উপাধিতে ভূষিত হন।

আরও দেখুন
---------

* ঢাকা বিশ্ববিদ্যালয়ের ইতিহাস

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৫০, আইএসবিএন ৯৭৮-৮১-৭৯৫৫-১৩৫-৬
2. ↑  তাঁতি, তন্তুবায় ও বসাকদের কথা[*স্থায়ীভাবে অকার্যকর সংযোগ*]

বহি:সংযোগ
---------

* রাধাগোবিন্দ বসাক - রাজশাহীর প্রখ্যাত ব্যক্তিত্ব
**পাইলট তিমি** আদৌ তিমি নয় ; বরং এরা সামুদ্রিক ডলফিন পরিবারের সদস্য। স্পেনীয় ভাষায় এদের বলা হয় "ক্যালডেরন", যার অর্থ "বড় কড়াই"। পাইলট তিমিকে সিটাসিয়ান বর্গের জলজ স্তন্যপায়ী প্রাণী হিসাবে শ্রেণিবিন্যাস করা হয়। এরা এবং ডলফিন পরিবারের অন্যান্য সদস্য কালো মাছ বা ব্ল্যাক ফিশ নামেও পরিচিত। দুই প্রজাতির পাইলট তিমি রয়েছে। এক প্রজাতি দীর্ঘ পাখনাবিশিষ্ট ও দ্বিতীয়টি হ্রস্ব পাখনাবিশিষ্ট। এ দুই প্রজাতির পাইলট তিমির মধ্যে সূক্ষ্ম পার্থক্য রয়েছে। সমুদ্রে বিচরণকালে এদের আলাদা করা কঠিন। ডাঙ্গায় এদের ফ্লিপারের দৈর্ঘ্য, দাঁতের সংখ্যা ও মাথার গঠনের ওপর ভিত্তি করে পার্থক্য করা হয়। পরিণত পুরুষ পাইলট তিমির দৈর্ঘ্য ২০ ফুট এবং ওজন তিন টন পর্যন্ত হয়ে থাকে। স্ত্রী পাইলট তিমির দৈর্ঘ্য ১৬ ফুট এবং ওজন এক দশমিক পাঁচ টন হয়। এদের শাবকের ওজন প্রায় ১০০ কেজি পর্যন্ত হয়। বসবাস ও বিচরণের জন্য গভীর পানিই এদের বেশি পছন্দ। পাইলট তিমির উভয় প্রজাতিই দল বেঁধে বসবাস করে। প্রতিটি দলে ১০ থেকে ৩০টি তিমি থাকে। কোনো কোনো দলে ১০০’র বেশি তিমি থাকে। এদের প্রধান খাদ্য স্কুইড। স্কুইড না-পাওয়া গেলে এরা হেরিং মাছ, অক্টুপাস ইত্যাদি খেয়ে থাকে। পুরুষ পাইলট তিমি ৪৫ বছর এবং স্ত্রী পাইলট তিমি প্রায় ৬০ বছর পর্যন্ত বেঁচে থাকে।দীর্ঘ পাখনাবিশিষ্ট পাইলট তিমি বসবাসের জন্য শীতল পানি পছন্দ করে। এ তিমি গোষ্ঠী দু’টি দলে বিভক্ত। এদের বড় দলটি দক্ষিণ মহাসাগরে দৃষ্ট হয়। এ দলে আনুমানিক ২ লক্ষ তিমি রয়েছে। এদের দ্বিতীয় দলটি বেশ ছোট। এদের বাসস্খান হচ্ছে উত্তর আটলান্টিক মহাসাগর। ভূমধ্যসাগরের পশ্চিম অংশেও এদের আবাস ও বিচরণ দেখা যায়। হ্রস্ব পাখনাবিশিষ্ট পাইলট তিমি গোষ্ঠীর বসবাস ভারত মহাসাগর, আটলান্টিক মহাসাগর ও প্রশান্ত মহাসাগরে। পূর্ব প্রশান্ত মহাসাগরে এদের সংখ্যা প্রায় দেড় লক্ষ। পশ্চিম প্রশান্ত মহাসাগরে, জাপানের উপকূলে প্রায় ৩০ হাজার হ্রস্ব পাখনাবিশিষ্ট পাইলট তিমি রয়েছে বলে অনুমান করা হয়। পাইলট তিমির অস্তিত্ব সম্পর্কে ধারণা করা হয় যে, যদিও এরা আন্তর্জাতিক প্রকৃতি সংরক্ষণ পরিষদের লাল তালিকায় অন্তর্ভক্ত, তথাপি এদের দীর্ঘ সময় পর্যন্ত টিকে থাকার ভালো সম্ভাবনা রয়েছে।

তথ্যসূত্র
---------

1. ↑  "পাইলট তিমি"। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০০৯।
2. ↑  "আমেরিকান সেটাসিয়ান সোসাইটি ফ্যাক্ট শিট"। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০০৯।

বহিঃসংযোগ
---------
**ইহসানুল করিম** (জন্ম ৫ জানুয়ারি ১৯৫১ - মৃত্যু ১১ মার্চ ২০২৪) বাংলাদেশি সাংবাদিক ছিলেন যিনি বর্তমানে প্রধানমন্ত্রীর প্রেস সচিব হিসেবে দায়িত্ব পালন করেছেন। এরপূর্বে তিনি বাংলাদেশের জাতীয় সংবাদ সংস্থা বাসস-এর প্রধান সম্পাদক ও ব্যবস্থাপনা পরিচালক এবং রাষ্ট্রপতির প্রেস সচিব হিসেবে দায়িত্ব পালন করেন।

প্রারম্ভিক জীবন
---------------

ইহসানুল ১৯৫১ সালের ৫ জানুয়ারি জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতকোত্তর ডিগ্রি লাভ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেন এবং মুক্তি বাহিনীর হয়ে পশ্চিম রণাঙ্গনে যুদ্ধে অংশ নেন।

কর্মজীবন
--------

ইহসানুল ১৯৭২ সালে বাংলাদেশ সংবাদ সংস্থায় নিজস্ব প্রতিবেদক হিসেবে কর্মজীবন শুরু করেন। এসময় তিনি সংবাদ সংস্থাটির বিভিন্ন পদে কর্মরত ছিলেন। ১৯৯৭ থেকে ২০০১ সাল পর্যন্ত তিনি ভারতের নয়া দিল্লিতে সংস্থাটির ব্যুরো প্রধান ছিলেন। এছাড়াও তিনি আন্তর্জাতিক সংবাদ সংস্থা বিবিসি, পিটিআই এবং ভারতের দ্য স্ট্যাটমেন্ট ও ইন্ডিয়া টুডেসহ বিভিন্ন পত্রিকায় বাংলাদেশী প্রতিবেদক হিসেবে সাংবাদিকতা করেন। ২০১৩ সালের ১২ ফেব্রুয়ারি বাসসের প্রধান সম্পাদক ও ব্যবস্থাপনা পরিচালক হিসেবে চার বছর দায়িত্ব পালনের পর অবসর গ্রহণ করেন।

তিনি বাসস থেকে অবসর গ্রহণের পর একই বছরের ২০ মে বাংলাদেশের জনপ্রশাসন মন্ত্রণালয় তাকে রাষ্ট্রপতি আবদুল হামিদের প্রেস সচিব হিসেবে নিয়োগ প্রদান করেন। ২১ মে তিনি প্রেস সচিব হিসেবে রাষ্ট্রপতির কার্যালয়ে দায়িত্ব গ্রহণ করেন এবং ২০১৫ সালের জুন পর্যন্ত দায়িত্ব পালন করেন। ২০১৫ সালের ১৫ জুন তাকে প্রধানমন্ত্রী শেখ হাসিনার প্রেস সচিব হিসেবে প্রথমে এক বছরের জন্য নিয়োগ প্রদান করা হয়। পরবর্তীতে তার চুক্তির মেয়াদ দুই বার- তিন বছর করে বৃদ্ধি করা হয়।

তথ্যসূত্র
---------

1. ↑  "ইহসানুল করিম"। *প্রধানমন্ত্রীর কার্যালয়*। ২২ জুন ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৯।
2. ↑  "রাষ্ট্রপতির প্রেস সচিব হলেন ইহসানুল করিম"। *বাংলানিউজ*। সংগ্রহের তারিখ ৬ সেপ্টেম্বর ২০১৯।
3. ↑  "প্রধানমন্ত্রীর প্রেস সচিব ইহসানুল করিমের মেয়াদ বেড়েছে"। *এনটিভি*। সংগ্রহের তারিখ ৬ সেপ্টেম্বর ২০১৯।
4. ↑  "ইহসানুল করিম রাষ্ট্রপতির প্রেস সচিব"। *সংগ্রাম*। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৯।
5. ↑  "ইহসানুল করিমই প্রধানমন্ত্রীর প্রেস সচিব থাকছেন"। *প্রথম আলো*। সংগ্রহের তারিখ ৬ সেপ্টেম্বর ২০১৯। [*স্থায়ীভাবে অকার্যকর সংযোগ*]
**বিহারী লাল শিকদার মহাবিদ্যালয়** বাংলাদেশের মাগুরা জেলার একটি উচ্চ শিক্ষাপ্রতিষ্ঠান এবং জাতীয় বিশ্ববিদ্যালয়ের অন্তর্ভুক্ত একটি ডিগ্রী কলেজ।

অবস্থান
-------

জেলা শহর থেকে প্রায় ৫০ কিলোমিটার দূরে কলেজটি মাগুরা জেলার শালিখা থানার আড়পাড়া - কালীগঞ্জ সড়কের পার্শ্বে সিংড়া বাজার নামক স্থানে ছায়া ঢাকা সবুজ গাছপালায় সমৃদ্ধ শান্ত নিরিবিলি পরিবেশে অবস্থিত।

ইতিহাস
------

মহাবিদ্যালয়টি মাগুরা-২ জাতীয় সংসদের সদস্য এ্যাড. শ্রী বীরেন শিকদার এম.পির পিতা বিহারী লাল শিকদারের নামে ২০০০ সালে প্রতিষ্ঠিত হয়। এটি ২০০৩ সাল থেকে সাধারণ শাখার সাথে কারিগরি (বি.এম) শাখার সংযোজন করা হয়।২০০৪ সালে বিহারী লাল শিকদার কলেজটি এমপিও ভুক্ত হয়ে ২০০৯-২০১০ শিক্ষা বর্ষে স্নাতক শাখায় ছাত্র-ছাত্রী ভর্তি করে জাতীয় বিশ্ববিদ্যালয়ে অধিভুক্ত হয়।

অবকাঠামো
--------

শিক্ষা কার্যক্রম
----------------

বিজ্ঞান, মানবিক এবং বাণিজ্য ও কারিগরি শাখায় উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রায় ১১০০ জন ছাত্র-ছাত্রী অধ্যয়নরত আছে।শিক্ষক-শিক্ষিকার সংখ্যা ৩০ জন।

অবদান
-----

কলেজটি প্রতিষ্ঠাকাল থেকেই যশোর শিক্ষা বোর্ডের আওতাধীনে উচ্চ মাধ্যমিক পরীক্ষায় কৃতিত্বের সঙ্গে শতভাগ ছাত্র-ছাত্রী পাশ করে আসছে।২০১১ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১৫তম স্থান ও মাগুরা জেলায় ১ম স্থান এবং সারা দেশে ৬৫তম স্থান অধিকার করেছে।২০১২ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১২তম স্থান অধিকার করেছে।

আরও দেখুন
---------

* বাংলাদেশের বিদ্যালয়সমূহের তালিকা
* জাতীয় বিশ্ববিদ্যালয়

তথ্যসূত্র
---------

1. ↑
2. 1 2  "মাগুরার শালিখায় বিহারী লাল শিকদার কলেজ শীর্ষে"। দৈনিক ৭১ নিউজ.কম। সংগ্রহের তারিখ আগস্ট ১৩, ২০১৪। [*স্থায়ীভাবে অকার্যকর সংযোগ*]

বহিঃসংযোগ
---------

* /বিহারী লাল শিকদার মহাবিদ্যালয়
**শুভ্র দেব**একজন বাংলাদেশী সঙ্গীতশিল্পী। ২৬ আগস্ট, ১৯৬৬ সালে সিলেটে জন্মগ্রহণ করেন। তিনি ১৯৭৮ সাল থেকে গান করেন। ২০২৪ সালে তিনি সংগীতসাধনায় তাঁর অসামান্য অবদানের জন্য একুশে পদকে ভূষিত হন।

জন্ম
----

শুভ্র দেবের জন্ম বাংলাদেশের সিলেটে। তিনি ঢাকা বিশ্ববিদ্যালয়ের জৈবরসায়ন বিভাগ থেকে মাস্টার্স ডিগ্রী অর্জন করেন। ১৯৭৮ সালে বাংলাদেশ টেলিভিশনের "নতুন কুঁড়ি" অনুষ্ঠানে গানের প্রতিযোগীতায় অংশ নিয়ে তিনি প্রেসিডেন্ট পুরস্কার লাভ করেন।[]

কর্মজীবন
--------

শুভ্র দেব গত শতকের আশির দশকে তার কর্মজীবন শুরু করেন। তিনি আধুনিক রোমান্টিক গান গেয়ে থাকেন। তার প্রকাশিত প্রথম সঙ্গীত অ্যালবাম *'হ্যামিলনের বাঁশিওয়ালা'*। অ্যালবামটি ১৯৮৪ সালে প্রকাশিত হয়। এছাড়াও তিনি আরেকজন বাংলাদেশী গায়িকা শাকিলা জাফর ও ভারতীয় শিল্পী অলকা ইয়াগনিকের সাথে যৌথ গান গেয়েছেন। যে সমস্ত বাংলাদেশী শিল্পী এমটিভি'র তৈরী মিউজিক ভিডিওতে অংশগ্রহণ করেছেন, তিনি তাদের প্রথম দিকের একজন। তার টেলিছবি ***স্ত্রীর পত্র*** ২০০৩ সালে সেরা টেলিছবি হিসেবে *ইউরো-বিনোদন বিচিত্রা পুরস্কার* লাভ করে।

ডিস্কোগ্রাফী
------------

২০১৪ সালের জুন মাসের মধ্যে তিনি ২৫টি অ্যালবাম প্রকাশ করেন। তাদের কিছু  'হ্যামিলনের বাঁশিওয়ালা', "জুয়েল স্মরণি', "যে বাঁশি ভেঙে গেছে", 'কোন এক সন্ধ্যায়', 'ছোঁয়া', 'শেষ চিঠি', 'সাদা কাগজ', 'আমার ভালোবাসা', 'বুকের জমিন', 'প্রিয়জন', 'বন্ধন', 'ভাবতেই পারিনা', 'মনে পড়ে', চম্পাবতী', 'মনের ঠিকানা', 'ললিতা', স্বপ্নলোকে তুমি', 'স্বার্থপর', এবং 'তুমি আর আমি'।

তথ্যসূত্র
---------

1. ↑  "'শিল্পীজীবনের ৩০ বছর পূর্তি হচ্ছে'"। Prothom Alo। জুন ১৩, ২০১৪।
2. ↑  "Tara Bangla and MTV India's joint collaboration--Fully PhataPhati"। *The Daily Star*। ১ মার্চ ২০০৪। সংগ্রহের তারিখ ২৬ অক্টোবর ২০০৯।
3. ↑  "Uro Binodon Bichitra Award 2003"। *The Daily Star*। ২৮ মার্চ ২০০৪। সংগ্রহের তারিখ ২৬ অক্টোবর ২০০৯।

| * দে
* স
একুশে পদক বিজয়ী ২০২৪ |
| --- |
| ভাষা ও সাহিত্য | 
* মুহাম্মদ সামাদ
* লুৎফর রহমান রিটন
* মিনার মনসুর
* রুদ্র মুহম্মদ শহিদুল্লাহ (*মরণোত্তর*)

 |  |
| ভাষা আন্দোলন | 
* আশরাফুদ্দীন আহমদ (*মরণোত্তর*)
* হাতেম আলী মিয়া (*মরণোত্তর*)

 |
| শিক্ষা | 
* জিনবোধি ভিক্ষু

 |
| শিল্পকলা | 
* জালাল উদ্দিন খাঁ (সংগীত, *মরণোত্তর*)
* কল্যাণী ঘোষ (সংগীত)
* বিদিত লাল দাস (সংগীত, *মরণোত্তর*)
* এন্ড্রু কিশোর (সংগীত, *মরণোত্তর*)
* শুভ্র দেব (সংগীত)
* শিবলী মোহাম্মদ (নৃত্যকলা)
* ডলি জহুর (অভিনয়)
* মহিউদ্দিন আহমেদ আলমগীর (অভিনয়)
* খান মো: মুস্তাফা ওয়ালীদ (শিমুল মুস্তাফা) (আবৃত্তি)
* রূপা চক্রবর্তী (আবৃত্তি)
* শাহজাহান আহমেদ বিকাশ (চিত্রকলা)
* কাওসার চৌধুরী (মুক্তিযুদ্ধ বিষয়ক প্রামান্যচিত্র নির্মাণ ও আর্কাইভিং)

 |
| সমাজসেবা | 
* মো: জিয়াউল হক
* রফিক আহামদ

 |
| 
একুশে পদক বিজয়ী
২০১৯
২০২০
২০২১
২০২২
২০২৩
**২০২৪** 
 |
**টড** ব্যাঙের নির্দিষ্ট বিশেষত বুফোনিডে পরিবারের সাধারণ নাম, যা শুকনো, চামড়াযুক্ত ত্বক, ছোট পা এবং প্যারোটয়েড গ্রন্থিগুলিকে আচ্ছাদন করে বড় আকারের দোল(ফোঁড়া) দ্বারা চিহ্নিত করা হয় ।

ব্যাঙ এবং টডের মধ্যে কোন পার্থক্য বৈজ্ঞানিক শ্রেণিবিন্যাসে তৈরি করা হয়নি, তবে এটি জনপ্রিয় সংস্কৃতিতে ( লোকজ শ্রেণিবিন্যাসে) যেখানে টডগুলি শুষ্ক , রুক্ষ ত্বক ও পার্থিব বাসস্থানগুলির সাথে সম্পর্কিত।

জীববিজ্ঞান
----------

বৈজ্ঞানিক বর্গীকরণ সূত্র ইন, টডেদের যেসব পরিবারে পাওয়া যায় Bufonidae, Bombinatoridae, Calyptocephalellidae, Discoglossidae, Myobatrachidae, Pelobatidae, Rhinophrynidae, Scaphiopodidae এবং Microhylidae। 

সাধারণত একটি টডের ত্বকের সবচেয়ে বড় ফোঁড়াগুলি হ'ল সেগুলো যা প্যারোটয়েড গ্রন্থিগুলিকে ঢেকে রাখে । ফোঁড়াগুলিকে সাধারণত ওয়ার্ট বলা হয়, তবে প্যাথলজিক ওয়ার্টগুলির সাথে তাদের কোনও সম্পর্ক নেই, আকারে স্থির , স্বাস্থ্যকর নমুনাগুলিতে উপস্থিত থাকে এবং সংক্রমণের কারণে হয় না।
টড অপ্রজনন থেকে প্রজনন স্থানের পুকুর এবং হ্রদে ভ্রমণ করে। বোজার্ট (১৯৪৭) পরামর্শ দেয় যে পুকুর ঘরের সবচেয়ে গুরুত্বপূর্ণ ইঙ্গিতটি টডের ডাক । টডেরা, অনেক উভচরদের মতো, প্রজনন সাইটের বিশ্বস্ততা ( ফিলোপ্যাট্রি ) প্রদর্শন করে। স্বতন্ত্র আমেরিকান টডেরা তাদের প্রজনন জলাশয়ে ফিরে আসে বংশবৃদ্ধির জন্য যেখানে তারা সম্ভাব্য সঙ্গী হিসাবে ভাইবোনদের মুখোমুখি হওয়ার সম্ভাবনা রয়েছে। যদিও একটি প্রজাতির মধ্যে প্রজননের অজস্র উদাহরণ সম্ভব, ভাইবোনরা খুব কমই সঙ্গম করে। টডেরা নিকটাত্মীয়ের চেনে এবং তাদের সাথে সঙ্গম করা এড়িয়ে চলে। পুরুষদের দেওয়া বিজ্ঞাপনের কণ্ঠস্বরগুলি ইঙ্গিত হিসাবে পরিবেশন করে যা মহিলা স্বজনরা চিনতে পারে। এইভাবে আত্মীয় চিনতে পারা অন্তঃপ্রজনন এবং ফলস্বরূপ অন্তঃপ্রজননজনিত হতাশা এড়াতে সাহায্য করে ।

সাংস্কৃতিক চিত্র
----------------

কেনেথ গ্রাহামের উপন্যাস *দ্য উইন্ড ইন দ্য উইলোজ*(১৯০৮) -তে মি. টড একটি পছন্দনীয় এবং জনপ্রিয় চরিত্র ,যদি স্বার্থপর, নেশাবাদী এবং কৌতুক চরিত্র হয়।

বইটির উপর ভিত্তি করে এ.এ.মিল্নে-র নাটক *টড অফ টড হল*(১৯২৯)এর প্রধান চরিত্রে মি.টড উপস্থিত হয়েছিলেন।

চীনা সংস্কৃতিতে মানি টড(বা,ব্যাঙ) জিন চ্যান সমৃদ্ধির জন্য একটি ফেং শুই কবজ হিসাবে উপস্থিত হয়।

আরও দেখুন
---------

* প্রকৃত টড
* সাধারণ টড

তথ্যসূত্র
---------

1. ↑  "Anura, Taxonomic Serial No.: 173423"। *ITIS Report*। Integrated Taxonomic Information System। সংগ্রহের তারিখ ২০ এপ্রিল ২০১২।
2. ↑  Ray, Crystal। "Do Toads Really Cause Warts"। Yahoo!। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।
3. ↑  "American Toad"। *psu.edu*।
4. ↑  Waldman B, Rice JE, Honeycutt RL. Kin recognition and incest avoidance in toads. Am. Zool. 1992. 32:18-30.

বহিঃসংযোগ
---------


উইকিঅভিধানে ***টড*** শব্দটি খুঁজুন।

উইকিমিডিয়া কমন্সে **টড** সংক্রান্ত মিডিয়া রয়েছে।

* "Toad"। *ব্রিটিশ বিশ্বকোষ*। **26** (১১তম সংস্করণ)। ১৯১১। পৃষ্ঠা 1035। উদ্ধৃতি টেমপ্লেট ইংরেজি প্যারামিটার ব্যবহার করেছে (link)